open-index/open-wikipedia-markdown huggingface dataset:
Jalkaväkirykmentti 12 (talvisota)

**Jalkaväkirykmentti 12** (JR 12) oli Suomen maavoimien uusmaalaisista suomenkielisistä reserviläisistä koottu rykmentti talvisodassa. Sen I pataljoona tuli Nurmijärveltä, Myrskylästä ja Hyvinkäältä, sen II pataljoona Mäntsälästä, Pukkilasta ja Hyvinkään maalaiskunnasta sekä III pataljoona Vihdistä ja Pusulasta. Se perustettiin 14. lokakuuta 1939 julistetun YH:n nimellä toteutetun Suomen puolustusvoimain tosiasiallisen liikekannallepanon yhteydessä.

## Perustaminen
Jalkaväkirykmentti 12 perustettiin 13.–18. lokakuuta 1939.

## Keskittäminen
Jalkaväkirykmentti 12 siirrrettin junakuljetuksella Johannekseen ja sieltä edelleen Kuolemajärvelle pääpuolustusasemaan miehittäen aluksi Karhulan lohkon puolustusasemat.  Rykmentti oli 18. lokakuuta – 30. marraskuuta 1939 alueen varustelutöissä.

## Sotatoimet

Rajan tuntumassa olleet suomalaiset suojajoukot eivät pystyneet torjumaan venäläisten 30.11.1939 aloittamaa hyökkäystä. Puna-armeija saavutti noin viikossa suomalaisten pääpuolustusasemat. JR 12 siirrettiin joulukuun puolivälissä pääpuolustuslinjalla lännemmäs Koiviston suuntaan, ja tilalle tuli Uudenmaan ruotsinkielisistä koottu JR 10. JR 12:n vastuualueeksi tuli läntisin eli **[[Inkilä]]n lohko**. Länsikannaksella suomalaiset pysäyttivät neuvostoliittolaisten hyökkäyksen pääpuolustusaseman eteen ja alkoi asemasotavaihe. Joulu- ja tammikuun suurimmat tappiot koettiin Muolaassa ja Kuolemajärvellä. 

Asemasota päättyi, kun neuvostoliittolaiset aloittivat 1. helmikuuta 1940 uuden hyökkäyksen. Lujasti puolustetuista linnoitetuista asemista luovuttiin 16. helmikuuta ja siirryttiin Koiviston saariin. JR 12:n pataljoonat ryhmittyivät eri saarille niin, että I/JR 12 ryhmittyi Koivistonsaarelle, II/JR 12 Piisaarelle ja III/JR 12 Tiurinsaarelle.JR 12 pidätteli neuvostojoukkoja pääsemästä Viipurinlahdelta Kannaksen armeijan muiden joukkojen selustaan. Niistä oli kuitenkin pian luovuttava. Neuvostojoukot aloittivat hyökkäyksen mantereelta Koiviston saariin 22. helmikuuta. JR 12 onnistui kuitenkin sumuisessa säässä neuvostoliittolaisten huomaamatta poistumaan helmikuun 22.–23. välisenä yönä saarilta hiihtämällä 50 kilometrin matka Viipurinlahden yli Säkkijärvelle . 

JR 12 sai 24. helmikuuta käskyn edelleen Viipurin lohkon komentajalle alistettuna marssia Tervajoen suuntaan, ryhmittyä runkomiehitykseksi suurelle laivaväylälle Suonionsaaren ja Koivuniemen väliselle lohkolle ja aloittaa linnoitustyöt. 28. helmikuuta muodostettiin Viipurin rannikkolohko -niminen yhtymä selventämään Viipurinlahden johtosuhteita. Tämäkään ei jäänyt lopulliseksi ja 1. maaliskuuta armeijakuntaa vastaava sotatoimiyhtymä nimettiin Rannikkoryhmäksi. 

Rykmentin kokonaistappiot Viipurinlahden taisteluissa 3.–13.3. välisenä aikana kaatuneina ja haavoittuneina olivat 432 miestä.

## Komentajat
*everstiluutnantti Aaro Rautiainen

## Lähteet
* 

### Viitteet
Armenian apostolisen kirkon Tallinnan Johanneksen köyhäinkirkko

**Johanneksen köyhäinkirkko** on Armenian apostolisen kirkon käytössä oleva pieni kirkkorakennus Tallinnassa.

Johanneksen köyhäinkirkko on rakennettu 1400–1700-luvuilla. Se kuului vuosisatoja Pyhän Johanneksen vaivaistalon rakennuksiin. Kirkon torni on barokkityyliä. Kirkko on ollut vuodesta 1993 Armenian apostolisen kirkon Pyhän Gregoriuksen seurakunnan käytössä.

## Lähteet

## Aiheesta muualla
*Seurakunnan virallinen nettisivu
Ellan de la Chapelle

**Anna Elise (Ellan) de la Chapelle** (15. tammikuuta 1857 – 21. joulukuuta 1921) oli suomalainen vapaaherratar, taiteilija Albert Edelfeltin puoliso.

Edelfeltit menivät naimisiin tammikuussa 1888. Heidän ainoa lapsensa, poika Erik (1888–1910) syntyi loppuvuodesta. Vaikka pari oli tuntenut toisensa lapsuudesta asti ja vaikutti edustavalta parilta, avioliitto ei ollut onnellinen ja lopulta he ajautuivat erilleen.

Kielitaitoinen ja edustava Ellan de la Chapelle hankki puolisolleen tuottoisia muotokuvatilauksia ja hoiti kotitalouden muuttoja asunnosta toiseen ja Pariisin ja Suomen välillä.

## Katso myös
* Ellan Edelfeltin muotokuva

## Lähteet

## Kirjallisuutta
*
Mia Hamari

**Mia Hamari** (s. 1976 Oulu) on Simossa asuva ja työskentelevä kuvataiteilija ja kuvanveistäjä, jonka tuotantoon kuuluu veistoksia, maalauksia ja taidegrafiikkaa. 

## Taiteellinen työskentely
Hamarin teokset ovat usein kirveellä tai moottorisahalla veistettyjä puuveistoksia, joihin hän yhdistää erilaisia materiaaleja, kuten hevosen jouhia, kiviä, rautaa, lasia, pronssia ja vanhoja esineitä. Puun lisäksi Hamari työstää veistoksia myös kivestä. Keskeinen kiinnostuksen kohde Hamarin tuotannossa on ollut ihmisen ja eläimen välinen metamorfoosi. Hänen veistoksensa ovat eletystä elämästä, alitajunnasta ja unista ammennettuja ihmisenkaltaisia hahmoja. Tärkeäksi omalle taiteelliselle työskentelylleen Hamari on kuvannut ympäröivän luonnon, joka jättää toisinaan myös teoksiin oman jälkensä.      

Hamari opiskeli vuosina 1997–1998 Pekka Halosen Akatemiassa ja vuosina 1998–2004 kuvanveiston osastolla Taideyliopiston Kuvataideakatemiassa, josta hän valmistui kuvataiteen maisteriksi. Vuodesta 2005 lähtien Hamari on pitänyt yksityisnäyttelyitä Suomessa ja ulkomailla ja osallistunut 1990-luvun lopulta lähtien ryhmä- ja yhteisnäyttelyihin. 

## Palkinnot ja tunnustukset

* Annikki Riekko -taidepalkinto, 2025
* WihuriEfekti-palkinto, 2016

## Teoksia kokoelmissa

* Nykytaiteenmuseo Kiasma
* EMMA - Espoon modernin taiteen museo
* Kemin taidemuseo
* Valtion taidekokoelma 

## Lähteet

## Aiheesta muualla

* Mia Hamari Kuvataiteilijamatrikkelissa    
* Mia Hamarin kotisivut
Elli Mertaniemi

**Elli Mertaniemi** (s. 29. maaliskuuta 2000 Alajärvi) on suomalainen pesäpalloilija. Mertaniemi edustaa Superpesiksessä pelaavaa Mailattaria. Mertaniemi on myös edustanut Alajärven Ankkureita lentopallossa 2-sarjassa. 

## Seuraura
### Lapuan Virkiä
Mertaniemi on Alajärven Ankkureiden kasvatti. Hän on pelannut Ankkureiden lisäksi junioruralla Vimpelin Vedossa ja Lapuan Virkiässä. Mertaniemi pelasi ensimmäisen ammattilaisottelunsa Virkiän Suomensarjan joukkueessa vuonna 2017. Seuraavana kautena Mertaniemi sai kokeilla Superpesistä pelaten kahdessa ottelussa edustuksen kanssa. Mertaniemi pelasi myös 2018 kaudella tyttöjen Itä–Länsi-ottelussa. Mertaniemi allekirjoitti kaksivuotisen sopimuksen kauden 2018 päätyttyä Virkiän kanssa. Hän ei kuitenkaan pelanut seuraavalla kaudella edustuksen mukana vaan pelasi suurimman osan kaudesta tyttöjen Superia. Hän kuitenkin oli testillä Mailattarien edustuksessa yhden pelin ajan.

### Mailattaret
Mertaniemi pysyi kauden 2020 Lapuan Virkiän sopimuspelaajana, mutta sai luvan pelata koko kauden kaksoisedustuksella Mailattarissa. Mertaniemi siirtyi Mailattariin kaudeksi 2021 ja pelasi kauden kapteenina nostattaen Mailattaret Superiin. Hän allekirjoitti kauden loputtua yksivuotisen sopimuksen vuoden optiolla. Mertaniemi ei pelannut kausilla 2023 ja 2024 lukuun ottamatta yhtä peliä Suomarissa.
## Saavutukset
### Pelaajana
* 1 Tyttöjen Superpesiksen Itä–Länsi-ottelu: 2018
## Yksityiselämä
Mertaniemi valmistui ylioppilaaksi vuonna 2019. 

Mertaniemi on toiminut vuodesta 2021 lähtien Alajärven padel-hallin klubivastaana. Hän on myös Aalto-padel seuran perustajajäsen ja ensimmäinen puheenjohtaja.  

## Lähteet
Cazengo

**Cazengo** on kunta ja maakuntakeskus (2024-) Angolan Cuanza Norten maakunnassa. 

Cazengon kuntaan kuuluvat Ndalatandon () ja do Caculo Camuizan kunnanosat. Aiemmin maakuntakeskukseksi olikin nimetty Ndalatando (tai N’Dalantando), mutta uudessa laissa maakunnan hallintopaikka on nimetty kunnan mukaan. 

Ndalatando sijaitsee linnuntietä 192 kilometriä pääkaupunki Angolan Luandan keskustasta itäkaakkoon. Maanteitse matkaa on 248 kilometriä. Cazengon kunnan Ndalatandon (myös muodssa Nadalatando) kautta kulkee Luandan rautatienä tunnettu ratalinja pääkaupunki Luandasta Malanjeen.


Carnaval edição 2020.jpg| Katunäkymää Ndalatandossa karnevaalien aikaan (2020)

## Lähteet
Skeletá

**Skeletá** on ruotsalaisen heavy metal -yhtye Ghostin kuudes studioalbumi, joka julkaistiin 25. huhtikuuta 2025 Loma Vistan kautta. Albumilta ensimmäisenä singlenä julkaistun kappaleen "Satanized" musiikkivideolla esiteltiin yhtyeen "uusi" keulahahmo Papa V Perpetua.

## Kappaleet
#
#
#
#
#
#
#
#
#
#

## Arvostelut
* Helsingin Sanomat: 
* Soundi: 
* Kaaoszine: 
* V2.fi: 

## Lähteet

## Aiheesta muualla
*
Kevin Hassett

**Kevin Allen Hassett** (s. maaliskuu 1962 Greenfield, Massachusetts) on yhdysvaltalainen taloustieteilijä. Hän oli Donald Trumpin ensimmäisen presidentinhallinnon vanhempi neuvonantaja ja talousneuvonantajien neuvoston puhemies vuosina 2017–2019. Vuoden 2025 alussa hänet nimitettiin Yhdysvaltain kansallisen talousneuvoston johtoon.

Hassett väitteli taloustieteessä filosofian tohtoriksi Pennsylvanian yliopistosta. Hän oli aikoinaan American Enterprise Instituten ekonomisti ja Federal Reserve Systemin vanhempi ekonomisti. Hassett oli neuvonantajana George W. Bushin, John McCainin ja Mitt Romneyn presidentinvaalikampanjoissa. Hän on toiminut associate professorina Columbian yliopistossa ja vierailevana professorina New Yorkin yliopistossa. Hassett oli Hoover-instituutin Brent R. Nicklas Distinguished Fellow vuodesta 2019 tammikuuhun 2025.

Hassettin julkaisuihin kuuluu James K. Glassmanin kanssa kirjoitettu *Dow 36,000* (1999), jossa väitettiin pörssiosakkeiden olleen suuresti aliarvostettuja ja ennustettiin Dow Jones Industrial Average -indeksin arvon moninkertaistuminen. Todellisuudessa kuitenkin IT-kupla puhkesi pian kirjan julkaisun jälkeen. Hassett on naimisissa ja hänellä on kaksi lasta.

## Lähteet
God of Angels Trust

**God of Angels Trust** on tanskalaisyhtye Volbeatin yhdeksäs studioalbumi, joka julkaistiin 6. kesäkuuta 2025 Vertigon ja Universalin kautta.

## Kappaleet
#
#
#
#
#
#
#
#
#
#

## Kokoonpano
* Michael Poulsen – laulu, kitara
* Jon Larsen – rummut
* Kaspar Boye Larsen – basso

### Sessiomuusikot
* Flemming C. Lund – kitara

## Arvostelut
* Soundi: 

## Lähteet

## Aiheesta muualla
*
Leena Aarikka-Stenroos

**Leena Annika Aarikka-Stenroos** (o.s. **Aarikka**, s. 28. syyskuuta 1970 Kaarlela) on vuodesta 2020 lähtien toiminut Tampereen yliopiston tuotantotalouden professorina.

Aarikka-Stenroos kirjoitti ylioppilaaksi Kuninkaanhaan lukiossa 1989 ja väitteli kauppatieteiden tohtoriksi Turun kauppakorkeakoulussa 2011. Hänen väitöskirjansa nimike on *Reference communication and third actors in the initiation of business relationships*. Aarikka-Stenroosin erityisiä osaamisalueita ovat kestävä liiketoiminta, kiertotalous ja vähähiilinen liiketoiminta.

## Lähteet
Gloeophyllales

**Gloeophyllales** on varsinaisiin avokantaisiin kuuluva lahko. Osa lahkoon kuuluvista sienistä ovat puiden rungoissa eläviä kääpiä. Siihen kuuluvia sukuja ovat aidaskäävät (*Gloeophyllum*) ja Chaetodermella.

## Lähteet
Cerro Corán taistelu

**Cerro Corán taistelu** oli kolmoisliiton sodan päättänyt yhteenotto paraguaylaisten ja brasilialaisten joukkojen välillä 1. maaliskuuta 1870. Noin 8&nbsp;000 brasilialaisen armeija piiritti ja tuhosi pitkään liittoutuneita pakoilleen Paraguayn presidentti Francisco Solano Lópezin noin 500 vielä jäljellä ollutta seuraajaa. López sai surmansa kaikkien paraguaylaisten kaatuessa tai jäädessä vangiksi.

Taistelupäivä 1. maaliskuuta on "sankarien päivä" Paraguayssa.

## Tausta

Liittoutuneet olivat vallanneet Paraguayn pääkaupunki Asunciónin vuonna 1869 ja sota vaikuti olevan jo miltei ohi. Presidentti Francisco Solano López johti kuitenkin vielä pieniä joukkojaan tarkoituksenaan siirtyä Paraguayn koillisosien kukkuloille käydäkseen sissisotaa liittoutuneita vastaan. Hänen mukaansa oli liittynyt sotilaita Asunciónista paenneesta varuskunnasta ja useita satoja paikallisia intiaaneja. Aseita oli hyvin niukasti ja suurin osa paraguaylaisista käytti vain seipäitä. Aseita saatiin lähinnä väijyttämällä liittoutuneiden joukkoja pienissä yhteenotoissa. Liittoutuneet aloittivat uuden offensiivin Lópezin vangitsemiseksi 18. toukokuuta 1869 ja he alkoivat vallata vielä Lópezin hallussa olleita pikkupaikkakuntia. Piribebuy vallattiin 12. elokuuta ja López yritti hidastaa heidän etenemistään uhraamalla suurimman osan parhaista sotilaistaan Acosta Ñun taistelussa 16. elokuuta.

López pakeni entistä pienempien joukkojensa kanssa edelleen kohti pohjoista. Joulukuussa 1869 hänellä oli komennossaan noin 4&nbsp;000 seuraajaa. Seuraavien kuukausien aikana heitä kuoli nälkään tai pakeni riveistä. Lopulta paraguaylaisten saapuessa Cerro Coráan Lópezilla oli enää noin 500 sotilasta. Cerro Corá sijaitsee Paraguayn Amambayn departementissa noin 494 kilometriä Asunciónista koilliseen.

## Taistelu

Liittoutuneiden noin 8&nbsp;000 miehen vahvuinen brasilialaisarmeija ehätti paraguaylaiset 1. maaliskuuta 1870. Paraguaylaiset yllätettiin brasilialaisten piirittäessä koko alueen, minkä jälkeen alkoi heidän hyökkäyksensä. Kaikki paraguaylaiset kaatuivat, tai otettiin vangiksi. Lópezin on sanottu saaneen surmansa, kun häneen osuttiin ensin peitsellä, minkä jälkeen hänet ammuttiin. Hänen viimeisten sanojensa on sanottu olleen *¡Muero con mi pátria!*, eli vapaasti kääntäen "Kuolen isänmaani mukana". Hänen leskensä Eliza Lynch ja poika Enrique Solano López hautasivat hänet matalaan hautaan paikan päällä.

Lópezin ohella kaatuneiden joukossa olivat esimerkiksi hänen vanhin poikansa eversti Juan Francisco López ja Paraguayn varapresidentti Domingo Francisco Sánchez.

## Seuraukset
Cerro Corán taistelu ja Lópezin kuolema päätti kolmoisliiton sodan. Argentiina, Brasilia ja Uruguay olivat saavuttaneet vuonna 1865 solmimansa kolmoisliiton (*Triple Alianza*) tavoitteen, jonka mukaan sotaa tuli jatkaa Lópezin kukistumiseen saakka.

Lópezin ruumis siirrettiin Cerro Corásta Panteón Nacional de los Héroesiin pääkaupungissa lokakuussa 1936. Cerro Corán alue on nykyisin kansallispuisto. 1. maaliskuuta on Paraguayssa "sankarien päivä".

## Lähteet
Tschabalala Self

**Tschabalala Self** (s. 1990 New York) on yhdysvaltalainen kuvataiteilija, joka käsittelee kantaaottavilla teoksillaan rasismia ja seksismiä. Self valmistaa teoksensa keräämistään materiaaleista, joita hän yhdistelee kollaaseiksi ja veistoksiksi.  

## Elämä ja ura
Self syntyi Harlemissa vuonna 1990 viisilapsiseen perheeseen. Hän suoritti kandidaatin tutkinnon (BA) Bard Collegessa vuonna 2012 ja jatkoi opintojaan Yale School of Artsissa, josta hän valmistui vuonna 2015 maalauksen ja grafiikan alalta taiteen maisteriksi (MFA). Ensimmäisen yksityisnäyttelynsä Self piti Berliinissä Schur-Narula-galleriassa vuonna 2015. Sittemmin hänen näyttelyitään on ollut esillä muun muassa Lontoossa, New Yorkissa, Shanghaissa, Dijonissa ja Zyrichissä. Suomessa Selfin teoksia nähtiin ensimmäisen kerran yksityisnäyttelyssä EMMA - Espoon modernin taiteen museossa 2024–2025. Hänen tuotantoaan on ollut esillä myös lukuisissa yhteisnäyttelyissä eri puolilla maailmaa. Talouslehti *[[Forbes]]* on listannut Selfin 30 alle 30-vuotiaan vaikuttajan listalleen.
## Taiteellinen työskentely
Selfin tuotantoon kuuluu suuria, värikkäitä ja figuratiivisia sekatekniikkateoksia, joissa hän hyödyntää maalauksen, kollaasin ja grafiikan keinoja. Teosten materiaaleina on väripigmenttien lisäksi kankaita ja lankoja ja toisinaan myös palasia kesken jääneistä teoksista. Self saattaa myös "piirtää" teoksiinsa ompelukoneella. Hän valmistaa eri materiaaleista lisäksi suurikokoisia veistoksia. Epätavallisilla materiaalivalinnoilla hän pyrkii horjuttamaan status quoa. Selfin teokset esittävät usein mustia naisia pelkistetyillä värikkäillä taustoilla. Naiset on hänen teoksissaan kuvattu vahvoina ja itsevarmoina. Tuotannollaan Self rakentaa vaihtoehtoja stereotyyppisille kulttuurisille kuvastoille.

Vuoden 2021 Performa Biennaaliin Self toteutti sukupuolirooleja ja valtaa käsittelevän *Sounding Board -*performanssiteoksen, johon hän suunnitteli maalaustensa estetiikkaa mukailevat lavasteet ja puvustuksen. Selfin *Lady in Blue* on valittu Lontoon Trafalgarin aukion "Neljännen jalustan" (*Fourth Plinth*) teokseksi vuosiksi 2026–2027.

## Lähteet
Karl Wilkman (rakennusmestari)

**Karl Wilkman** (9. syyskuuta 1844 Loppi - 15. tammikuuta 1914 Espoo) oli suomalainen rakennusmestari, tiilitehtailija ja laestadiolainen saarnamies. Hän perusti 1886 Espooseen Åminnen tiilitehtaan ja perusti Espoon ensimmäisen suomenkielisen koulun

Maanviljelijäperheeseen Jalaistuksen talossa Lopella syntynyt Wilkman lähti 16-vuotiaana Helsinkiin muurarin oppiin ja otti tässä vaiheessa sukunimekseen Wilkman erään ihailemansa Wilkman-nimisen  painijan mukaan. Muurarina hän teki sitten urakkatöitä. 1870-luvun alussa hän meni palvelukseen Suomen meriekipaasiin palvellen siellä 8 vuotta. Sotaväessä ollessaan hän meni seuroihin, joita pidettiin eversti Leopold Toppeliuksen huvilalla Kaivopuistossa. Huvilan talonmiehenä oli tuolloin uskoon tullut merisotilas Erik Glad, jonka pyynnöstä sekä runoilija Sakari Topeliuksen suosituksesta eversti Topelius antoi pitää seuroja omistamassaan huvilassa. Seuroissa oli puhujina värjäri, myöhemmin maalari Gustav Adolf Sundström Vaasasta ja merimies Gustaf Skinnari Oulusta. Wilkman sai seuroissa herätyksen ja liittyi lestadiolaisuuteen.

Wilkman toimi urakoitsijana Helsingissä ja rakennutti muun muassa Löfströmin kivimuurin, Hotelli Kämpin, Grönqvistin talon, Helsingin suomalaisen reaalilyseon talon ja Göösin kirjapainorakennukset. Hankittuaan omistukseensa Åminnen kartanon Wilkman muutti perheineen Espoon Kauklahteen vuonna 1880. Wilkman perusti 1886 Kauklahden Muulon kylän Mustalahteen Åminnen tiilitehtaan. Tehtaan valmistamat ensimmäiset tiilet toimitettiin Helsinkiin Fredrikinkadun rukoushuonetta varten. Wilkman piti Åminnessa seuroja ja hän perusti ja rahoitti ensimmäistä Åminnen kartanon sivurakennuksessa vuonna 1891 toimintansa aloittanutta kansakoulua noin 10 vuoden ajan ennenkuin kunta otti sen haltuunsa.

Wilkmanin poikia olivat jalkaväenkenraali, Suomen sotaväen päällikkö Karl Wilkama (1876–1947) ja Henkikaartin henkivartiorakuunarykmentissä ja Uudenmaan rakuunarykmentin komentajana palvellut eversti Oskar Wilkman (1880–1951).

## Kirjallisuutta
* K. A. Lauri : *Rakennusmestari Karl Wilkmanin elämäkerta*. Hämeenlinna 1916
* *Kauklahden ensimmäisen tiilitehtailijan Karl Wilkmanin tarina*, toimittanut ja kirjoittanut Yrjö Myllylä ; Kauklahti-seura. Aluekehitys RD, Espoo 2007 

## Lähteet

## Aiheesta muualla
* Kuvia Wilkmaneista Åminnessa 1900-luvun alussa (Finna)
Evangelicals and Catholics Together

**Evangelicals and Catholics Together: The Christian Mission in the Third Millennium** on vuoden 1994 ekumeeninen asiakirja, jonka ovat allekirjoittaneet johtavat evankelikaaliset ja katoliset tutkijat Yhdysvalloissa. Asiakirjan allekirjoittajina olivat Charles Colson ja Richard John Neuhaus, jotka edustivat kumpaakin osapuolta keskusteluissa. Se oli osa suurempaa ekumeenista lähentymistä Yhdysvalloissa, joka oli alkanut 1970-luvulla katolisten ja evankelikaalien yhteistyöllä ja myöhemmissä kristillisissä järjestöissä, kuten Moral Majorityssä, jonka Jerry Falwell perusti Francis Schaefferin ja hänen poikansa Frank Schaefferin kehotuksesta.

Julkilausuma on kirjoitettu todistukseksi, joka osoittaa, että protestanttien ja katolilaisten on annettava yhteinen todistus nykymaailmalle kolmannen vuosituhannen kynnyksellä. Se perustuu vahvasti Uuden testamentin teologiaan ja Nikean uskontunnustuksen kolminaisuusoppiin. Se pyrkii edistämään niin kutsuttua hengellistä ekumeniaa ja jokapäiväistä ekumeniaa.

## Allekirjoittajat
Julistuksen evankelikaalisiin allekirjoittajiin kuuluivat muun muassa Charles Colson, Richard Land, Kent Hill, Jesse Miranda, John White ja Brian O'Connell. Katolisiin allekirjoittajiin kuuluivat mm. Avery Dulles, Francis George, William Murphy, Richard John Neuhaus, Francis Stafford ja George Weigel. Asiakirjan tukijoista tunnettuja olivat mm. J. I. Packer, Peter Kreeft, Ralph Martin, Bill Bright, Os Guinness, Augustine DiNoia, Pat Robertson, Mark Noll, Michael Novak ja Carlos Arthur Sevilla.

## Katso myös
*Unitatis redintegratio
*Sublimitas et miseria hominis

## Lähteet

## Kirjallisuutta
*Charles W. Colson - Richard John Neuhaus (toim.): Evangelicals and Catholics Together: Working Towards a Common Mission. Hodder & Stoughton, 1996. 
*Timothy George - Thomas G. Guarino (toim.): Evangelicals and Catholics Together at Twenty: Vital Statements on Contested Topics. Brazos Press, 2015  (Osittain digitoitu)

## Aiheesta muualla
*Evangelicals and Catholics Together: The Christian Mission in the Third Millennium 
*Evangelicals and Catholics Together: The Christian Mission in the Third Millennium
Jasmine Crockett

**Jasmine Crockett** (s. 29. maaliskuuta 1981 St. Louis, Missouri) on yhdysvaltalainen demokraattisen puolueen poliitikko.

Crockett valmistui Houstonin yliopistosta *Juris Doctor* -tutkinnolla vuonna 2006. Hän on työskennellyt julkisena asianajajana. Crockett istui Texasin edustajainhuoneen jäsenenä vuosina 2021–2023. Hänestä tuli Yhdysvaltain edustajainhuoneen jäsen 3. tammikuuta 2023. Crockett käveli ulos kesken Donald Trumpin kongressin edessä pitämän puheen maaliskuussa 2025. Hän selitti ratkaisua sillä, ettei kokenut Trumpin puheessa olevan järkeä. Hän on voimakkaasti arvostellut Trumpin politiikkaa muun muassa Venäjän myötäilystä.

## Lähteet
Östra Ryd

**Östra Ryd** on taajama Söderköpingin kunnassa Itä-Götanmaan läänissä samannimisessä  historiallisessa maakunnassa Ruotsissa. Taajamassa oli 439 asukasta vuoden 2023 lopussa.

## Lähteet

## Aiheesta muualla
Kaarle Albert Lauri

**Kaarle Albert Lauri** (10. maaliskuuta 1865 Turtola - 2. elokuuta 1942 Padasjoki) oli suomalainen kirkkoherra.

Laurin vanhemmat olivat maanviljelijä, suntio Heikki Lauri ja Anna Greta Rahtu. Hän pääsi ylioppilaaksi 1886 Oulun yksityislyseosta ja suoritti Helsingin yliopistossa teologisen erotutkinnon 1890. Hänet vihittiin papiksi 1890.

Lauri toimi apulaisena ja v.t. kirkkoherrana Mäntyharjulla, Kangasniemellä, Rantasalmella ja Savitaipaleella. Vuonna 1898 hän tuli pitäjänapulaiseksi Rääkkylään, ja oli siellä 12 vuotta ottaen osaa muun muassa osuusmeijerin perustamiseen. Hän oli sitten Padasjoen kirkkoherrana vuodesta 1910 alkaen. Padasjoella Lauri kuului Padasjoen säästöpankin johtokuntaan ja vuoden 1925 alusta lähtien Padasjoen kunnanvaltuustoon. Hän teki opintomatkan tuomiokapitulin myöntämillä varoilla Skandinavian maihin, tutkien aistiviallisten ja orpolasten hoitoa sikäläisissä huoltolaitoksissa. Matkansa tuloksena hän julkaisi kirjasen ja piti esitelmiä eri puolilla Suomea. Lauri oli myös kokoomuspuolueen eduskuntaehdokkaana Hämeen läänin eteläisessä vaalipiirissä. Hän sai rovastin arvon 1919.

Kaarle Albert Lauri oli naimisissa vuodesta 1898 Emma Montellin kanssa.

## Julkaisuja
Nimellä *K. A. Lauri*.
* *Piirteitä lastenkasvatuksesta Ruotsissa, Tanskassa ja Norjassa*. Tekijä, Rääkkylä 1907
* *Rakennusmestari [[Karl Wilkman (rakennusmestari)|Karl Wilkmanin]] elämäkerta*. Hämeelinna 1916

## Lähteet
Ewert Karlsson

**Ewert (Evert) Gustaf Adolf Karlsson** (tunnettu kirjainyhdistelmällä **EWK**; 6. marraskuuta 1918 Mogata – 5. tammikuuta 2004 Huddinge) oli ruotsalainen pilapiirtäjä ja kuvittaja. Hän oli alallaan Ruotsin merkittävimpiä. Karlsson piirsi yli 40-vuotisen uransa aikana kymmeniätuhansia kuvia ja voitti useita kansainvälisiä palkintoja. Aivohalvauksen seurauksena 75-vuotiaana hänen kehonsa oikea puoli halvaantui, minkä jälkeen hän opetteli piirtämään vasemmalla kädellä. 

Karlssonin pilapiirroksia julkaistiin muun muassa *[[Aftonbladet]]issa*, *[[New York Times]]issa*, *[[Life (lehti)|Life]]ssa* ja *[[Newsweek]]issä*. Hän myös kuvitti esimerkiksi Runer Jonssonin *[[Vikke Viikinki]]* -lastenkirjoja.
## Kuvia

Thomas Qvarsebo EWK, 2016.jpg|Thomas Qvarsebon tekemä Karlssonin muotokuva Huddingessa.
Fullersta gård interior 2012f.jpg|Karlssonin töitä näytillä Fullerstan kartanossa.
Sankt Botvids begravningsplats EWK.jpg|Karlssonin hautakivi Huddingessa.

## Lähteet

## Aiheesta muualla

* EWK-sällskapet
Erik Johan Löfström

**Erik Johan Löfström** (15. huhtikuuta 1837 Läyliäinen, Loppi – 15. kesäkuuta 1891 Rastböle, Helsingin pitäjä) oli suomalainen Helsingissä vaikuttanut sokerileipuri ja helsinkiläisen Löfströmin kahvilan perustaja.

Löfströmin vanhemmat olivat pitäjänräätäli Antti Juho Antinpoika Löfström (1804–1884) ja Saara Antintytär Karri (1799–1888). Hän muutti 1856 Hämeenlinnaan ja meni oppipojaksi sokerileipuri Carl Constantin Jerngrenin konditoriaan. Hänestä tuli kisälli kolmen ja puolen vuoden oppipoika-ajan jälkeen ja hän lähti sitten täydentämään taitojaan. Vuoden 1859 lopulla Löfström muutti Turkuun ja työskenteli siellä sokerileipurimestari Adolf Gottfrid Wibergin luona. Oltuaan kaksi vuotta Turussa hän muutti Helsinkiin ja oli asui 1863 Palmqvistin talossa Fabianinkadulla ja oli kisällinä konditorian esimies Carl Ludvig Magiton luona. Magito hoiti vuonna 1861 kuolleen kondiittori Thomas Theodor Catanin konditoria.

Löfström oli vielä opissa Ruotsista vuosina 1864–1866. Vuonna 1871 hän meni naimisiin Aleksandra Lovisa Nordströmin (s. 1847) kanssa ja avasi samoihin aikoihin oman konditorian ja kahvilan. Liike toimi ensin Pohjois-Esplanadin ja Kluuvikadun kulmassa, jossa myöhemmin sijaitsi Grönqvistin talo. 1880-luvun alkupuolella konditoria siirtyi Löfströmin rakennuttamaan suureen kivitaloon, joka sijaitsi Aleksanterinkadun ja Kluuvikadun kulmassa osoitteessa Aleksanterinkatu 40/Kluuvikatu 4. Löfström oli ostanut Aleksanterin- ja Kluuvikadun tontin vuonna 1879 ja rakennuttanut tontille arkkitehti Theodor Höijerin suunnitteleman nelikerroksisen asuin- ja liiketalon. Löfströmin kahvila oli yksi Helsingin suurimmista ja tunnetuimmista konditorioista. Vuonna 1890 Löfströmillä oli palveluksessaan kaksi kisälliä, kolme oppipoikaa, kaksi renkiä, kaksi kauppa-apulaista sekä joukko piikoja. Kahvila oli 1890-luvulla suomenkielisten ylioppilaiden suosittu kokouspaikka.

Löfström kuoli 54-vuotiaana sydänkohtaukseen kesäasunnollaan Helsingin pitäjän Rastbölessä. Häneltä jäi leski Aleksandra ja viisi lasta. Löfströmin kahvila oli välillä vuokrattuna mutta vuonna 1900 Löfströmin poika kondiittori Johan Walfrid Löfström alkoi pitää sitä. Kahvila toimi Aleksanterinkadun ja Kluuvikadun kulmassa aina vuoteen 1918 saakka, jolloin sen huoneistoon sijoittui Lassila & Tikanojan Helsingin konttori. Löfströmin konditoria ja kahvila avattiin uudelleen vuonna 1924 Annankatu 16:ssa ja se toimi siellä vuoteen 1935 saakka, jolloin liike teki konkurssin ja sen kalusto myytiin huutokaupalla heinäkuun lopulla 1935.

## Lähteet
Jutarnji list

**Jutarnji list** () on kroatialainen päivittäin ilmestyvä sanomalehti, joka on perustettu vuonna 1998. Toimitukselliselta linjaltaan se on liberaali.
## Lähteet

## Aiheesta muualla
* Lehden verkkosivut
Max Westergård

**Max Westergård** (s. 3. syyskuuta 2007 Tampere) on suomalainen jääkiekkoilija, joka edustaa Ruotsin SHL:ssä pelaavaa Frölundaa. Hän on pelipaikaltaan vasen laitahyökkääjä.

## Ura
### Seuraura
Westergård aloitti jääkiekkoilun viisivuotiaana. Hän on Tapparan kasvatti. Westergård siirtyi 14-vuotiaana Rauman Lukon U16-joukkueeseen kaudeksi 2021–2022. Hän oli pudotuspeleissä joukkueen paras pistemies tehoilla 5+8=13, joilla Westergård jakoi U16 SM-sarjan pistepörssin toisen sijan Jokereiden Joonas Paqvalinin kanssa edellään HIFK:n Aleksi Tuovinen. Kaudella 2022–2023 hän voitti U18 SM-hopeaa.

Kaudeksi 2023–2024 Westergård siirtyi vain 16-vuotiaana Ruotsiin ja Frölundan J18-joukkueeseen. Hän oli J18 Nationellissa joukkueen paras pistemies ja syöttäjä tehtyään 17 ottelussa tehot 12+21=33, joilla Westergård voitti koko eteläisen divisioonan piste- ja syöttöpörssin. Hän jakoi myös Frölundan sisäisen tehotilaston voiton Ivar Stenbergin kanssa lukemalla +17. Kaudella 2024–2025 Westergård oli tehoilla 19+31=50 seuran J20-joukkueen toiseksi paras maalintekijä ja neljänneksi paras pistemies. Hän voitti myös Frölundan sisäisen tehotilaston lukemalla +28. Westergård teki SHL-debyyttinsä vain 17-vuotiaana 4. maaliskuuta 2025 Rögleä vastaan. Hänet merkittiin Frölundan kakkosketjun oikeaan laitaan Mikael Ruohomaan ja Ivar Stenbergin viereen. Westergård sai ottelussa jääaikaa reilut 14 minuuttia ja hänelle merkittiin teholukema –1. Westergård sai myös yhden kahden minuutin jäähyn korkeasta mailasta. Osaksi sairaspoissolojen myötä hän vakiinnutti loppukaudella paikkansa SHL:ssä, jossa Westergård pelasi neljä runkosarjaottelua ilman tehopisteitä ja 11 pudotuspeliottelua tehopistein 1+2=3. Hän teki SHL-uransa avausmaalin kolmannessa välieräottelussa 9. huhtikuuta 2025 Luulajaa vastaan. Huhtikuussa 2025 Westergård teki Frölundan kanssa vuoden mittaisen tulokassopimuksen.

Philadelphia Flyers varasi Westergårdin viidennellä kierroksella 132. pelaajana .

### Maajoukkueura
Westergård pelasi World U-17 Hockey Challengessa vuonna 2023. Hän pelasi myös alle 18-vuotiaiden Hlinka Gretzky Cupissa vuonna 2024, jolloin Westergård oli kolmella osumallaan Suomen paras maalintekijä. Hän pelasi myös alle 18-vuotiaiden MM-kilpailuissa vuonna 2025. Westergård jakoi tehoilla 2+4=6 Suomen sisäisen pistepörssin voiton Jere Somervuoren, Eetu Orpanan ja Lasse Boeliuksen kanssa. Valmentajat valitsivat hänet joukkueensa turnauksen yhdeksi kolmesta parhaasta pelaajasta. Westergård valittiin myös Latviaa vastaan pelatun alkulohkon ottelun päätteeksi Suomen ottelun parhaaksi pelaajaksi.

Westergård pelasi myös alle 20-vuotiaiden MM-kilpailuissa vuonna 2026. Yhteensä hän on pelannut 19 nuorten ja 53 poikien maaottelua.

## Muuta
Westergårdin isä Jan-Erik on suomenruotsalainen ja äiti Veronica on lähtöisin Keniasta. Kesällä 2018 Max Westergård harjoitteli Nairobissa Kenya Ice Lionsin ryhmässä.

## Tilastot

## Lähteet

*
*
*

### Viitteet
Kiinan ydinkoe nro 6

Kiinan ensimmäisin lämpöydinase eli **ydinkoe nro 6** (myös: *Chic-6*) räjäytettiin 17. kesäkuuta 1967 Lop Nurin ydinkoealueen yllä Xinjiangissa vain noin 2,5 vuotta maan ensimmäisen ydinkoelatauksen räjäytyksen jälkeen. Pommin voimakkuus oli 3,3 megatonnia, ja se pudotettiin laskuvarjon varassa Xian H-6 -koneesta. Pommin räjäytys toteutettiin 2&nbsp;960 metrin korkeudessa . Pommin sisimpään ytimeen liittyi U-235 sekä ulompaan ytimeen U-238.. Fuusiopommin räjäytys liittyi oleellisesti Kiinan omaan ”Kaksi pommia, yksi satelliitti” -ohjelmaan. Suurin Kiinan tekemä ydinkoe oli vahvuudeltaan neljä megatonnia.. 

## Lähteet
Kim Mannila

**Kim Mannila** on suomalainen musiikkituottaja ja lauluntekijä. Hänet tunnetaan työstään muun muassa Mirellan, Isac Elliotin, Averagekidluken, Bessin ja Anin kanssa. Mannila on ollut tuottamassa muun muassa Mirellan läpimurtohittiä Timanttei. 

Vuonna 2024 Suomen musiikkikustantajat palkitisi Mannilan vuoden läpimurto- ja vuoden kevyen musiikin tekijä -palkinnoilla. Vuonna 2024 Mannila palkittiin vuoden parhaan tuottajan Emma-palkinnolla.

## Lähteet
Al Green (poliitikko)

**Al Green** (s. 1. syyskuuta 1947 New Orleans, Louisiana) on yhdysvaltalainen demokraattipuolueen poliitikko.

Green opiskeli Florida A&M Universityssa ja Tuskegeen yliopistossa. Hän sai oikeustieteen maisterin oppiarvon Texas Southern Universitysta vuonna 1974. Hän toimi Harrisin piirikunnan rauhantuomarina Texasissa vuosina 1977–2004. Green valittiin Yhdysvaltain edustajainhuoneen jäseneksi tammikuusta 2005 alkaen. 4. maaliskuuta 2025 hänet poistettiin salista mielen osoittamisesta Donald Trumpin kongressille pitämän puheen aikana. Hänen viestinsä oli, ettei Trumpilla ollut valtuuksia leikata terveydenhuollon vakuutusjärjestelmästä.

## Lähteet
Jeremiah Azu

**Jeremiah Azu** (s. 15. toukokuuta 2001 Rotterdam) on walesilainen pikajuoksija, joka edustaa Ison-Britannian maajoukkuetta. Hän on 4&nbsp;×&nbsp;100&nbsp;metrin viestin olympiamitalisti ja Euroopan-mestari. Hän voitti 60 metrin juoksun sisäratojen Euroopan- ja maailmanmestaruuden 2025.

## Ura
Azu voitti alle 23-vuotiaiden Euroopan-mestaruuden 100 metrillä vuonna 2021. Hän saavutti ensimmäisen aikuisten arvokisamitalinsa Münchenin EM-kilpailuissa 2022 jossa hän juoksi pronssille 100 metrin juoksussa. Hän voitti myös Euroopan-mestaruuden 4x100 metrin viestissä Ison-Britannian joukkueessa.

Espoossa 2023 pidetyissä Euroopan alle 23-vuotiaiden mestaruuskilpailuissa Azu voitti kultaa 100 metrillä tuuliavusteisella ajalla 10,05 s. Hänestä tuli ensimmäinen walesilainen 100 metrin juoksija, joka rikkoi 10 sekunnin rajan sallituissa olosuhteissa juostessaan 9,97 Saksassa 25. toukokuuta 2024.

Azu kilpaili Britannian joukkueessa Pariisin olympialaisissa 2024. Hänet hylättiin 100 metrin alkuerässä varaslähdön vuoksi, mutta hän voitti olympiapronssimitalin 4x100 metrin viestissä.

Hän voitti Euroopan-mestaruuden Apeldoornin sisäratojen EM-kilpailuissa 2025 60 metrin juoksussa ennätyksellään 6,49. Kaksi viikkoa myöhemmin hän voitti saman matkan maailmanmestaruuden Nanjingissa niin ikään ajalla 6,49. Tokion MM-kilpailuissa 2025 hän karsiutui 100 metrin välierissä.

Azu juoksi 100 metrin ennätyksensä 9,97 Leverkusenissa 25. toukokuuta 2024, 200 metrin ennätyksensä 20,83 Cardiffissa 29. kesäkuuta 2025 sekä sisäradoilla 60 metrin ennätyksensä 6,49 Apeldoornissa 8. maaliskuuta 2025.

## Yksityiselämä
Azu syntyi Alankomaissa ja kasvoi Cardiffissa, Walesissa. Hän on ghanalaista syntyperää. Hänestä tuli isä maaliskuussa 2025.

## Lähteet
Christopher Steele

**Christopher Steele** (s. 1964 Aden, Jemen) on brittiläinen entinen tiedusteluviranomainen. Hän työskenteli MI6:n palveluksessa 1980-luvulta vuoteen 2009 ja perusti sitten Orbis Business Intelligence -yrityksen. Hän laati vuonna 2016 Donald Trumpin Venäjä-yhteyksiä tarkastelevan Steelen muistion Fusion GPS -yritykselle.

Steele valmistui Cambridgen yliopistosta oppiarvolla sosiaalitieteissä ja politiikan tutkimuksessa vuonna 1986. Tämän jälkeen hän aloitti työskentelyn MI6:n palveluksessa. Hän oli sen tehtävissä Ison-Britannian suurlähetystössä Moskovassa vuosina 1990–1993. Steele johti MI6:n Venäjä-tutkimuksia vuosina 2006–2009 ja tutki muun muassa Aleksandr Litvinenkon murhaa. Perustettuaan yksityisyrityksensä Orbis Business Intelligencen Steele tutki FIFA:an liittynyttä korruptiota ja venäläistä järjestäytynyttä rikollisuutta. Hänen huhtikuussa 2016 valmistuneessa tutkinnassaan havaittiin Venäjän Ranskassa, Italiassa, Britanniassa, Saksassa ja Turkissa harjoittamaa poliittista vaikuttamista, johon kuului vihanlietsontaa sosiaalisessa mediassa ja poliitikkojen rahoittamista. Raportin mukaan Venäjän pitkäaikainen pyrkimys oli äärimmäisten poliittisten liikkeiden ja vaikuttajien tukeminen Euroopan liberaaleja demokratioita vastaan.

Trumpia koskeneen muistion Steele laati Fusion GPS -yritykselle. Haastatteluihin perustuvan materiaalin mukaan Venäjä vaikutti Yhdysvaltain presidentinvaaleissa 2016 Trumpin hyväksi. Vladimir Putinin kuvailtiin tukeneen Trumpia kylvääkseen eripuraa ja epäyhtenäisyyttä Yhdysvaltain sisällä sekä Yhdysvaltain transatlanttisen liittolaisverkoston keskuudessa. Steelen lähteiden mukaan FSB:lla oli hallussaan materiaalia, jossa Trumpin maksusta prostituoidut virtsasivat Moskovan Ritz-Carlton-hotellissa sänkyyn, jossa Barack ja Michelle Obama olivat nukkuneet valtiovierailun aikana. Väitteelle oli neljä lähdettä. Steele esitti löydöksensä FBI:lle. Haastatteluihin perustuvan materiaalin luotettavuus on ollut kiistelyn kohteena. Historioitsija David Garrow kyseenalaisti *[[Wall Street Journal]]issa* Steelen motiivit. Steelen puolestapuhujat kuitenkin esittivät, että myös löydösten salaaminen olisi ollut raskauttavaa. Steelen muistion tiedot olivat osittain yhdenmukaisia Yhdysvaltain tiedustelupalveluiden muita kanavia pitkin saamien tietojen kanssa. Trump piti muistiota valeuutisena, ja tämän kannattajat syyttivät Steeleä toimimisesta Hillary Clintonin hyväksi yhteistyössä yhdysvaltalaisen tiedustelun sekä lainvalvonnan kanssa vaalituloksen mitätöimiseksi.

Steelen ensimmäinen vaimo kuoli pitkään sairastettuaan vuonna 2009. Pariskunta sai yhdessä kolme lasta. Vuonna 2012 Steele solmi uuden avioliiton. Kirjassa *Unredacted – Russia, Trump, and the Fight for Democracy* (2024) Steele väitti, että Putin toivoi Trumpin voittavan vuoden 2024 presidentinvaalit, mikä Steelen mukaan vaikuttaisi ratkaisevasti maailmanjärjestykseen ja aiheuttaisi “strategisen kaaoksen”.

## Lähteet
Matti Lindström

**Matti Jarmo Lindström** (s. 27. joulukuuta 1945 Laukaa) on suomalainen insinööri, kemisti ja emeritusprofessori.

Lindström syntyi teknikko Viktor Einar Lindströmin ja liikkeenharjoittaja Toini Milja Sanelma Hännisen perheeseen. Hän avioitui 1972 Elisabeth Maija-Dina Gummeruksen kanssa. Lindström tuli ylioppilaaksi Helsingin Suomalaisesta Yhteiskoulusta 1964 ja valmistui Teknillisestä korkeakoulusta diplomi-insinööriksi 1970 ja tekniikan lisensiaatiksi 1976. Tekniikan tohtoeriksi hän väitteli siellä tutkimuksella *Non-linear perturbation functions for chronopotentiometric studies of electrode kinetics*. 

Lindström oli Teknillisen korkeakoulun assistentti 1970–1979 ja Lappeenrannan teknillisen yliopiston, aiemmin teknillinen korkeakoulu, fysikaalisen kemian apulaisprofessori ja professori vuodesta 1980 eläköitymiseensä saakka. 

## Lähteet
Åhman

* Adam Åhman (s. 1999), ruotsalainen jääkiekkomaalivahti
* Arne Åhman (1925–2022), ruotsalainen kolmiloikkaaja ja olympiavoittaja
* Axel Åhman (s. 1993), suomenruotsalainen kirjailija, muusikko ja koomikko, Kaj-yhtyeen jäsen
* Helena Åhman (s. 1964), suomalainen työelämäprofessori, kirjailija, konsultti ja valokuvataiteilija
* Jari Åhman (s. 1971), suomalainen jalkapallovalmentaja
* Karl Gustaf Åhman (1891–1978), suomalainen yritysjohtaja ja teollisuusneuvos
* Mattias Åhman (s. 1992), suomalainen kokki
* Pauline Åhman (1812–1904), ruotsalainen harpisti.

## Katso myös

* Åman
Varzob

**Varzob** () on Kofarnihonin sivujoki Tadžikistanissa. Sen pituus on 71 kilometriä (Ziddīn alkulähteiltä 96 kilometriä) ja valuma-alueen laajuus 1&nbsp;740 neliökilometriä.

Varzob saa alkunsa Hisorvuorten lumikentiltä ja jäätiköiltä tulevien Maixūra- ja Ziddījokien yhtymäkohdasta. Se virtaa kohti etelää kapeassa laaksossa. Dušanben kaupungin alueella Varzobiin yhtyy Lutšob, jolloin joki saa nimen Dušanbe.

Joen keskimääräinen virtaus on 53,5 kuutiometriä sekunnissa. Vesi on korkeimmillaan maalis-toukokuussa ja heinä-elokuussa (enimmillään 880 kuutiometriä sekunnissa). Joulu-helmikuussa virtaus on vain 12–14 kuutiometriä sekunnissa.

Varzobin laaksossa kulkee Dušanbestä pohjoiseen johtava maantie. Joessa on useita vesivoimalaitoksia. Sen vettä käytetään Suuren Hisorin kanavan avulla maatalouden keinokasteluun Rūdakīn piirissä sekä Hisorin ja Tursunzodan kaupunkialueilla.

## Lähteet
Nainen, elämä, vapaus

**Nainen, elämä, vapaus** () on poliittinen ja feministinen iskulause, jota on 2020-luvulla käytetty erityisesti Iranin hallinnon sortotoimenpiteitä vastustavissa suurmielenosoituksissa. Iskulauseella on juurensa kurdien järjestämissä aiemmissa mielenosoituksissa (esimerkiksi Turkissa) ja kurdilaisissa taistelujärjestöissä. Kurdijohtaja Abdullah Öcalan on kirjoittanut paljon naisen roolista ja vapaudesta. Näiden ajatusten mukaan yhteiskunta ei ole vapaa, jos nainen ei ole vapaa. Vuonna 1978 perustettu Kurdistanin työväenpuolue PKK on ajanut keskeisesti naisten vapauttamista. 
Syyrian sisällissodassa monet pääasiassa naisista koostuneet kurdilaiset taistelujoukot (esimerkiksi YPJ) ovat käyttäneet iskulausetta taisteluhuutonaan taistellessaan ISISiä vastaan ja rakentaen autonomista Rojavaa Syyriassa muiden kurdien ja alueellisten väestöryhmien kanssa.

Laajempaan tietoisuuteen ”nainen, elämä, vapaus” -iskulause nousi Iranin huivikapinan aikaan. Iranin moraalipoliisi pidätti nuoren kurdinaisen Jîna (Mahsa) Aminin ja pahoinpiteli hänet kuoliaaksi. Moraalipoliisi syytti Aminia päähuivin huolimattomasta käytöstä. Jo aiemmin laajat protestit laajenivat siveyspoliisin tekemän tapon seurauksena edelleen ja vastustus kohdistui Iranin hallintoa kohtaan kokonaisuudessaan. Iranin hallinto on sittemmin tehnyt joitakin myönnytyksiä ja lentokoneonnettomuudessa kuolleen presidentin Ebrahim Raisin seuraajaksi valittu Masud Pezeškian on pyrkinyt tekemään uudistusmielisempää politiikkaa maassa.

## Lähteet
Termoablaatio

**Termoablaatio** eli kohdun limakalvon lämpöhoito on hoitomuoto runsaiden kuukautisten hoitoon. Termoablaatio ei auta kuukautiskipuihin. Termoablaatiota saatetaan suositella vasta sen jälkeen, kun potilas on kokeillut ehkäisypillereitä tai kierukkaa. Termoablaatio on merkittävästi vähemmän invasiivinen toimenpide kuin kohdunpoisto. 

## Yleisyys
Menetelmä on ollut Suomessa käytössä 1980-luvulta alkaen. Suomessa tehtiin vuosina 1997–2014 yhteensä 5 484 termoablaatiota. Vuonna 2015 Suomessa tehtiin 631 termoablaatiota. 

## Soveltuvuus
Termoablaatio ei välttämättä sovellu henkilöille, joilla on kohtuun liittyvä sairaus, tulehdus, syöpä tai kohonnut syövän riski. Termoablaatiota ei myöskään suositella henkilöille, jotka haluavat tulla raskaaksi tulevaisuudessa.

## Toimenpide
Nykytekniikka mahdollistaa termoablaation tekemisen polikliinisesti paikallispuudutuksessa. Toimenpiteessä kohtuonteloon viedään emättimen kautta instrumentti, jolla limakalvo poltetaan. Pallohoitometodilla limakalvo poltetaan kuumalla nesteellä täytetyllä pallolla, mutta metodi ei ole yhtä tehokas kuin verkkoelektrodin käyttäminen, jolla yltää kohdun nurkkiin saakka. Toimenpide voidaan tehdä missä välissä kuukautiskiertoa tahansa. Toimenpide kestää nopeimmillaan 90 sekuntia.

## Vaikutukset
Lämpöhoidon jälkeen kuukautisvuodot vähenevät tai lakkaavat kokonaan. Noin puolella hoidetuista kuukautiset loppuvat kokonaan. Limakalvon täydellinen tuhoutuminen riippuu käytettävästä instrumentista ja naisen iästä. Komplikaatiot ovat harvinaisia ja yleensä lieviä, lähinnä tulehduksia.

Kohdun limakalvon tuhoamisen jälkeen uusintatoimenpiteen riski on jopa 38 %. Endometriumin syövän riski näyttäisi olevan normaaliväestöä pienempi termoablaation jälkeen.

Termoablaatio alentaa merkittävästi raskaaksi tulemisen mahdollisuutta. Termoablaatio ei ole kuitenkaan ehkäisy- tai sterilisaatiomenetelmä, joten mikäli raskaaksi tulemista haluaa välttää, on ehkäisystä huolehdittava muilla tavoin. Erään tutkimuksen mukaan raskautumisen todennäköisyys oli termoablaation jälkeen 0,24 – 5,2 prosenttia. 

Kohdun limakalvon tuhoamisen jälkeisiin raskauksiin liittyy normaalia enemmän vakavia komplikaatioita. Raskaus kohdun limakalvon tuhoamisen jälkeen on aina riskiraskaus. Sen vuoksi joillekin termoablaatiopotilaille saatetaan suorittaa myös sterilisaatio, jotta riskiraskaudet vältetään pysyvästi.

## Viitteet
Lop Nur

**Lop Nur** eli **Lop Nor** (, , ) on kiinalainen ydinaseiden testaamiseen tarkoitettu tukikohta Xinjiangissa. Alueella on laukaistu arviolta ainakin 45 ydinasetta, mutta joidenkin viitetietojen mukaan sitäkin enemmän. Alue sijaitsee Luoteis-Kiinassa lähellä uiguurien asuma-aluetta. Ainakin yhden ydinkokeen on osoitettu olevan ns. rakettikoe, jossa ydinase laukaistaan avaruuteen. Ensimmäinen koeräjäytys (Projekti 596) toteutettiin ns. uraanipommilla (U-235), jonka räjäytys imploosiolla tehtiin 16. lokakuuta 1964. Myös Kiinan ensimmäinen lämpöydinpommi räjäytettiin samassa paikassa 17. kesäkuuta 1967.

## Lähteet
Pulsar

**Pulsar** voi tarkoittaa seuraavia:

* Pulsar, lämpökuvauslaitteita ja digitaalisia pimeänäkölaitteita valmistava yritys
* Pulsar, ranskalainen rockyhtye
* Pulsar, Segan vuonna 1981 julkaisema videopeli
* Nissan Pulsar, vuosina 1978–2005 valmistettu automalli
* Nissan Pulsar, vuodesta 2014 valmistettu automalli.

## Katso myös

* pulsari, nopeasti pyörivä neutronitähti.
Docat

**Docat** on katolisen yhteiskuntaopin katekismus vuodelta 2016. Se on jatko-osa nuorille suunnatulle Youcat-katekismukselle.

Teos etenee kysymysten ja vastausten muodossa. Se julkaistiin maailman nuortenpäivillä Krakovassa 2016. Esipuheen on kirjoittanut paavi Fransiscus. Teoksen ympärille laadittu materiaali sisältää myös ladattavan applikaation, joka auttaa muun muassa perustamaan ryhmiä ja osallistumaan keskusteluihin.

## Lähteet

## Kirjallisuutta
*DOCAT Was tun? Die Soziallehre der Kirche. Youcat Foundation, Augsburg 2016, 
*Docat: What to Do? Youcat Foundation. Ignatius Press 2016 

## Aiheesta muualla
*DOCAT docat-app.com
*DOCAT : what to do? : the social teaching of the Catholic church Internet Archive
Hydroksisitronellaali

**Hydroksisitronellaali** (C10H20O2) on aldehydeihin ja alkoholeihin kuuluva terpenoidijohdannainen ja orgaaninen yhdiste. Yhdistettä käytetään ainesosana hajusteissa ja muiden yhdisteiden valmistamiseen.

## Ominaisuudet, valmistus ja käyttö
Huoneenlämpötilassa hydroksisitronellaali on väritöntä tai kellertävää nestettä. Aineen kukkaismainen ominaistuoksu muistuttaa kieloja, tai syreenejä. Yhdiste liukenee kohtalaisesti veteen ja hyvin etanoliin. Voimakkaasti happamissa tai emäksisissä oloissa se hydrolysoituu. Hydroksisitraali on kiraalista ja sitä käytetään sekä puhtaina enantiomeereinä että raseemisena seoksena.

Hydroksisitronellaalin valmistamiseen on useita tapoja. Käytyin tapa on lähteä sitronellaalista, mutta myös sitronellolia, dihydromyrsenolia tai myrseeniä voidaan käyttää synteesin lähtöaineita. Sitronellaalista valmistetaan ensimmäisessä vaiheessa joko imiini- tai oksatsolidiinijohdannainen. Esimerkiksi reaktiolla dietanoliamiinin kanssa muodostuu oksatsolidiiniryhmä. Muodostunut johdannainen reagoi rikkihapon vesiliuoksen kanssa additioreaktiolla. Imiini- tai oksatsolidiiniryhmän hydrolyysin jälkeen saadaan tuotteena hydroksisitronellaalia.
:

Hydroksisitronellaali on yksi eniten tuotetuista tuoksuaineista. Sitä käytetään kukkaistuoksuna esimerkiksi hajuvesissä ja puhdistusaineissa. Hydroksisitronellaalista valmistetaan myös asetaali- tai imiinijohdannaisia, jotka ovat myös hajusteissa käytettyjä aineita.

## Lähteet
João Pedro

**João Pedro Junqueira de Jesus** (s. 26. syyskuuta 2001 Ribeirão Preto), yleisesti tunnettu vain nimellä **João Pedro**, on brasilialainen jalkapalloilija, joka edustaa Englannin Valioliigassa pelaavaa Chelseaa. Hän on pelipaikaltaan hyökkääjä.

## Seurajoukkueura
João Pedro aloitti uransa Fluminensen akatemiasta. Vuonna 2018 Englannin Mestaruussarjassa pelannut Watford kiinnostui João Pedron hankkimisesta tammikuussa 2020, ennen kuin hän oli tehnyt ammattilaisdebyyttiään. Pedro debytoi Fluminensen edustusjoukkueessa 28. maaliskuuta 2019 tullen vaihdosta kentälle 2–1-tappiossa Flamengoa vastaan. Hän pelasi Fluminensessa vuonna 2019 kaikkiaan 24 Serie A:n ottelua, joissa hän teki neljä maalia. Copa Sudamericanassa hän pelasi neljä ottelua ja teki hattutempun Atlético Nacionalia vastaan.

Pedro siirtyi Watfordiin tammikuussa 2020 ja pelasi loppukauden aikana vaihtopelaajana kolmessa valioliigaottelussa. Hän teki ensimmäisen maalinsa uudelle joukkueelleen 1–0-voitossa Luton Townia vastaan Mestaruussarjan ottelussa syyskuussa 2020. Hän pelasi kauden aikana 38 sarjaottelua ja teki yhdeksän maalia. Ensimmäisen valioliigamaalinsa hän teki Manchester Unitedia vastaan marraskuussa 2021. Hän pelasi kaudella 2021–2022 kaikkiaan 28 valioliigaottelua ja teki kolme maalia. Watfordin pudottua jälleen sarjasta hän pelasi kaudella 2022–2023 Mestaruussarjassa 35 otelua ja teki 11 maalia.

Keväällä 2023 João Pedro siirtyi valioliigajoukkue Brightoniin noin 30 miljoonan punnan siirtosummalla. Hän teki Brighton-debyyttinsä kauden avauspelissä 12. elokuuta ollen avauskokoonpanossa ja tehden maalin rangaistuspotkusta 4–1-kotivoitossa sarjanousija Lutonia vastaan. Pedro teki kaudella 2023-24 Valioliigassa 31 ottelussa yhdeksän maalia ja syötti kolme. Kaudella 2024–2025 hän pelasi 27 valioliigaottelua, joissa hän teki kymmenen ja syötti kuusi maalia.

Kesällä 2025 Pedro siirtyi reilun 58 miljoonan euron siirtosummalla Brightonista lontoolaisseura Chelseaan.  Hän debytoi Chelseassa seurajoukkueiden MM-turnauksessa Palmeirasia vastaan tullen vaihdosta kentälle toisella puoliajalla. Hän teki kaksi maalia välieräottelussa vanhaa seuraansa Fluminensea vastaan. Loppuottelussa Paris Saint-Germainia vastaan hän viimeisteli Chelsean voittolukemiksi 3–0.

## Maajoukkueura
João Pedro debytoi Brasilian A-maajoukkueessa 17. marraskuuta 2023 MM-karsintaottelussa Kolumbiaa vastaan, jossa hän pelasi 63 minuuttia. Hän on pelannut Brasilian maajoukkueessa joulukuun puoleenväliin 2025 mennessä kuusi ottelua, joista viisi on ollut MM-karsintaotteluita. Hän ei ole toistaiseksi tehnyt maaotteluissaan maaleja.

## Lähteet

## Aiheesta muualla
João Pedro Valioliigan sivustolla
João Pedro Brighton & Hove Albionin nettisivuilla